               EURÓPAI BIZOTTSÁG
            Brüsszel, 2016.11.8.
            COM(2016) 708 final
            Javaslat
            AZ EURÓPAI PARLAMENT ÉS A TANÁCS HATÁROZATA
            Spanyolország – EGF/2016/004 ES/Comunidad Valenciana automotive referenciaszámú kérelme nyomán az Európai Globalizációs Alkalmazkodási Alap igénybevételéről

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.2016. június 21-én Spanyolország EGF/2016/004 ES/Comunidad Valenciana automotive referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt a NACE Revision 2. rendszer szerinti 29. ágazatban (Közúti jármű, pótkocsi és félpótkocsi gyártása) a spanyolországi Comunidad Valenciana (ES52) NUTS 2 szintű régióban történt elbocsátásokat követően
                  2
               .

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A JAVASLAT ÖSSZEFOGLALÁSA

                        EGAA-kérelem

                        EGF/2016/004 ES/Comunidad Valenciana automotive

                        Tagállam

                        Spanyolország

                        Érintett régió(k) (NUTS
                           3
                         2 szint)

                        Comunidad Valenciana [ES52]

                        A kérelem benyújtásának dátuma

                        2016. június 21.

                        A kérelem átvételi elismervényén feltüntetett dátum

                        2016. június 21.

                        Kiegészítő információk iránti kérelem dátuma

                        2016. július 5.

                        A kiegészítő információ benyújtásának határideje:

                        2016. augusztus 16.

                        Az értékelés befejezésének határideje

                        2016. november 8.

                        Beavatkozási kritérium

                        Az EGAA-rendelet 4. cikkének (2) bekezdése

                        Érintett vállalatok száma

                        29

                        Gazdasági ágazat(ok)

                        (NACE Revison 2. rendszer szerinti ágazat)
                           4

                        29. ágazat (Közúti jármű, pótkocsi és félpótkocsi gyártása)

                        Referencia-időszak (kilenc hónap):

                        2015. június 30. – 2016. március 30.

                        A referencia-időszak alatt elbocsátottak száma

                        250

                        A támogatható kedvezményezettek száma összesen

                        250

                        A megcélzott kedvezményezettek száma összesen

                        250

                        A személyre szabott szolgáltatásokhoz kapcsolódó költségvetés (EUR)

                        1 334 000

                        Az EGAA végrehajtásához kapcsolódó költségvetés
                           5
                         (EUR)

                        94 000

                        Teljes költségvetés (EUR)

                        1 428 000

                        EGAA-hozzájárulás EUR-ban (60 %)

                        856 800

               A KÉRELEM ÉRTÉKELÉSE

               Az eljárás

               4.Spanyolország 2016. június 21-én kérelmet nyújtott be „EGF/2016/004 ES/Comunidad Valenciana automotive” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság ugyanazon a napon visszaigazolta a kérelem beérkezését, és 2016. július 5-én kiegészítő információkat kért Spanyolországtól. Spanyolország a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2016. november 8-án jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 250 munkavállalót érint, akiket a NACE Revision 2. rendszer szerinti 29. gazdasági ágazatban (Közúti jármű, pótkocsi és félpótkocsi gyártása) bocsátottak el a spanyolországi Comunidad Valenciana (ES52) NUTS 2 szintű régióban.

                        A vállalatok neve és a referencia-időszakon belül elbocsátott személyek száma

                        ANADIA FUNDICION

                        1

                        INDUSTRIAS DOLZ SA

                        1

                        AUTOMOVILES BLAM SL

                        1

                        1

                        BENIMAR-OCARSA SA

                        1

                        INDUSTRIAS OCHOA SL

                        1

                        BERGE AUTOMOTIVE LOGISTICS SL

                        1

                        LEAR EUROPEAN HOLDING SLU

                        1

                        BOSAL ESPAÑA SA

                        1

                        MAGNA SEATING SPAIN SAU

                        2

                        BOSAL MADRID SL

                        1

                        MODULAR LOGISTICA VALENCIANA SL

                        1

                        BOSAL VALENCIA SAU

                        215

                        MUELLES Y BALLESTAS HISPANO ALEMANAS SL

                        1

                        ELECTRO CASTELLAR SL

                        2

                        RADIADORES ORDOÑEZ SA

                        2

                        ESTAMPACIONES METALICAS MOYMA SL

                        1

                        SAS AUTOSYSTEMTECHNIK VALENCIA SLU

                        1

                        FABRICACION MODULAR VALENCIANA SL

                        1

                        SICAL SL

                        1

                        FAURECIA AUTOMOTIVE EXTERIORES ESPAÑA SAU

                        1

                        SPANIA GTA TECNOMOTIVE SL

                        1

                        FAURECIA EMISSION CONTROL TECHNOLOGIES PAMPLONA

                        1

                        STIL CONVERSION SL

                        1

                        FAURECIA INTERIOR SYSTEMS SALC ESPAÑA SL

                        1

                        TALENTO Y EXPERIENCIA SL

                        1

                        FEU VERT IBERICA SA

                        1

                        TECNOVE SL

                        1

                        FORD ESPAÑA SL

                        5

                        A vállalatok száma összesen: 29

                        Az elbocsátott munkavállalók száma összesen:

                        250

                        A tevékenységüket megszüntető önálló vállalkozók száma összesen:

                        0

                        A támogatásra jogosult munkavállalók és önálló vállalkozók száma összesen:

                        250

               Beavatkozási kritériumok

               6.A spanyol hatóságok e kérelmet az EGAA-rendelet 4. cikke (1) bekezdésének b) pontjától eltérést biztosító 4. cikke (2) bekezdésében említett beavatkozási kritérium alapján nyújtották be; az előbbi az EGAA hozzájárulását ahhoz köti, hogy egy kilenc hónapos referencia-időszak alatt egy tagállam ugyanazon NUTS 2 szintű régiójában vagy két egymással határos NUTS 2 szintű régiójában található és a NACE Rev. 2. rendszer ágazati szintjén meghatározott ugyanazon gazdasági ágazatban működő vállalatoktól legalább 500 munkavállalót bocsássanak el. A Comunidad Valenciana (ES52) NUTS 2. szintű régióban 250 munkavállalót bocsátottak el.

               7.A kérelemmel összefüggő kilenc hónapos referencia-időszak 2015. június 30-tól 2016. március 30-ig tartott.

               Az elbocsátások és a tevékenységmegszüntetések kiszámítása

               8.Valamennyi elbocsátást a munkaszerződés tényleges megszüntetésének vagy lejáratának időpontjától vették számításba.

               Támogatható kedvezményezettek

               9.A támogatható kedvezményezettek száma 250.

               Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat

               10.Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat alátámasztására Spanyolország azzal érvel, hogy az európai gépjárműipar az elmúlt tíz évben jelentős mértékben veszített piaci részesedéséből.

               11.Miközben 2015-ben az EU 27-ben a személygépkocsi-gyártás abszolút értékben nézve 0,5 millió egységgel, avagy 2,8 %-kal esett vissza 2006-hoz képest (a 2006-os 18,7 millió egységről 18,2-re 2015-ben), addig világszinten 31,1 %-kal nőtt ez az arány (a 2006-os 69,2 millió egységről 90,9-re 2015-ben)
                  6
               , mindenekelőtt Kínában és más délkelet-ázsiai gazdaságokban.

               12.Az alábbi grafikon a személygépjárművek uniós piaci részesedésének 2000 és 2013 közötti visszaesését mutatja. Az Unió piaci részesedése 2000-ben még 39,3 % volt, 2013-ban pedig már 22,3 %-ra csökkent, ami 17 százalékpontos visszaesést jelent.

               Személygépkocsi-gyártás – nemzetközi összehasonlítás (részesedés %-ban) – 2000-2013

                        EU

                        NAFTA

                        Japán

                        Dél-Korea

                        Egységek

                        Forrás: OICA

               13.2015-ben a legjelentősebb gyártó Kína volt, melynek termelése a világ autógyártásának 26 %-át tette ki, míg a második legnagyobb gyártó, az EU 73,5 millió személygépkocsit gyártott, ami a világ autógyártásának 22 %-át képviselte
                  7
               . Az uniós piaci részesedés csökkenése egy nagyobb méretű tendencia része, amint azt a Bizottság megállapította a kereskedelem globalizációjával összefüggő változásokon alapuló, gépjárművekkel kapcsolatos, az EGAA igénybevételére irányuló korábbi kérelmek értékelésében
                  8
               .

               14.E tendencia mögött a fogyasztásnak a globalizációhoz köthető földrajzi áthelyeződése áll, ami főként az ázsiai piacon jelentkező igény gyors növekedésével magyarázható: az uniós gépkocsigyártó cégek pozíciója e piacokon hagyományosan rosszabb, mint más piacokon, és így piaci részesedésük is alacsonyabb.

               15.Az európai gépjárműipart emellett súlyosan érintette a belső keresletben jelentkező visszaesés is, melyet a gazdasági és pénzügyi válság okozott. A gépkocsi-regisztrációk száma 2008 és 2013 között folyamatosan csökkent az EU-ban. Ez a tendencia 2014-ben megfordult. A gépkocsi-regisztrációk teljes száma azonban még mindig nem éri a gazdasági és pénzügyi válságot megelőző évek szintjét
                  9
               .

               Új gépkocsi-regisztrációk az EU-ban, millió egységben
                  % változás / 2004 – 2015

               16.Spanyolországban a személygépkocsik gyártásának visszaesése a vállalkozások és munkahelyek számának csökkenését okozta. A 2008–2014 közötti időszakban a gépjárműipari vállalkozások száma 901-ről 806-ra csökkent (-10,5 %), míg a munkahelyek száma az ágazatban 164 038-ról 135 997-re csökkent.
                  (-17 %). Comunidad Valencia régióban 62 gépjárműipari vállalkozás összesen 187 tevékenységet szüntetett be. Ez 33,16 %-os csökkenést jelent.

               17.A közúti jármű, pótkocsi és félpótkocsi gyártásához kapcsolódó ágazatra vonatkozóan eddig 23 EGAA-kérelem került benyújtásra, amelyek közül 13 a kereskedelemhez kapcsolódó globalizációval, 10 pedig a pénzügyi és gazdasági világválsággal függött össze
                  10
               .

               Az elbocsátásokhoz és az önálló vállalkozók tevékenységének megszűnéséhez vezető események

               18.Az elbocsátásokhoz a Bosal S.A. csődje és felszámolása vezetett, amely vállalkozás az e kérelem által érintett legtöbb munkavállalót bocsátotta el.

               19.A Bosal S.A. 1986-ban, Sagunto városában kezdte meg működését. Fő üzleti tevékenysége közúti gépjárműmotor és -alkatrész gyártása volt (különösen gépkocsi-katalizátorok, kipufogórendszerek stb.). A Bosal főként a spanyol gépjárműpiacra kezdett termelni. A gyártás azonban később sokrétűbbé vált, a vállalkozás más gépjárműpiacokra is elkezdett eredeti alkatrészeket gyártani.

               20.2012 óta a vállalkozás az EU-ban visszaesett gépjárműgyártás miatt nehézségekkel küzd. Azért, hogy a gyártási kapacitást a kereslethez igazítsa és csökkentse a költségeket, a Bosal valamennyi alkalmazottja vonatkozásában kötelező csökkentett munkaidőt vezetett be. Ezek az intézkedések azonban nem váltak be, így a vállalkozás 2015. január 15-én csődöt jelentett, és csődeljárás alá vonták. 2015. novemberben a Bosal valamennyi munkavállalóját (215 munkavállaló) elbocsátotta, és a vállalatot csődfelügyelet alá helyezték.

               Az elbocsátások várható hatása a helyi, a regionális és az országos gazdaságra és foglalkoztatásra

               21.A nyolcvanas években az elbocsátások által érintett terület, Sagunto gazdasága legfőképp az Altos Hornos del Mediterráneo nagykohóval függött össze. A nagykohó bezárása után a területet „preferenciális újraiparosítási övezetté” nyilvánították, és különböző ösztönzőket nyújtottak az itt letelepedő vállalkozások számára. A Saguntóban üzleti tevékenységbe kezdő vállalkozások többsége a gépjárműiparhoz volt köthető. 2008 óta a gazdasági és pénzügyi válság, valamint a személygépkocsi-gyártás globalizációjának együttes hatására ezek közül a cégek közül több bezárt vagy jelentősen csökkentette tevékenységét, ami csökkentett munkaidőhöz és elbocsátásokhoz vezetett. Az ipari tevékenység lassulása rossz hatással volt Sagunto gazdaságára és a foglalkoztatottságra. Saguntóban a munkanélküliek száma 2007-hez képest 2015-re megháromszorozódott, 2778 személyről 6437-re. Az e kérelem által érintett 250 munkavállaló elbocsátása  tovább fogja súlyosbítani az érintett terület már eddig is törékeny foglalkoztatási helyzetét.

               A kérelem elfogadhatóságát indokoló kivételes körülmények bemutatása

               22.Spanyolország szerint annak ellenére, hogy a kilenchónapos referencia-időszakban 500-nál kevesebb elbocsátásra került sor, a foglalkoztatottságra, valamint a helyi, regionális vagy nemzeti gazdaságra gyakorolt súlyos hatás miatt fennálló kivételes körülményekre tekintettel a kérelem hasonlít az EGAA-rendelet 4. cikke (1) bekezdésének b) pontja szerint benyújtott kérelmekhez. Ennek alátámasztására Spanyolország azzal érvel, hogy 250 felszámolt álláshely igen nagy számnak tekinthető egy olyan, vidéki jellegű kisvárosban, mint Sagunto, amely súlyosan elszenvedte a gazdasági és pénzügyi válság következményeit és a globalizáció hatásait olyan, a terület gazdáságában nagy jelentőségű ágazatokban, mint a gépjárműipar. Ugyan az elmúlt évben a foglalkoztatottság a javulás jeleit mutatta, a munkanélküliségi ráta Comunidad Valenciana régióban továbbra is 21,8 %
                  11
               .

               23.A társadalombiztosítási adatok 2008-hoz viszonyítva 2015-ben 15 %-os visszaesést (-296 952 személy) mutatnak a Comunidad Valencianában foglalkoztatottak számában, míg Saguntóban a foglalkoztatottak száma 28,5 %-kal (-5939 személy) csökkent, amely tehát  13,5 százalékpontos különbség a régiós értékekhez képest
                  12
               .

               24.A Saguntóéhoz hasonló méretű lakossággal rendelkező városokra vonatkozó munkanélküliségi Eurostat-adatokra hivatkozva Spanyolország azzal érvel, hogy a munkanélküliségi ráta kizárólag a peremterületeken (úgymint Le Tampona Reunion: 26,8 %) vagy a számos EGAA-kérelmet benyújtó területeken (Közép-Makedónia – Görögország: 28,7 %) haladja meg Saguntóét (25,8 %).

               25.Comunidad Valenciana egyike a gazdasági és pénzügyi válság, valamint a globalizáció által legsúlyosabban érintett uniós régióknak. Spanyolország 2009 óta kilenc EGAA-kérelmet
                  13
                nyújtott be az e régióban, különböző ágazatokban elbocsátott munkavállalók támogatására. A közel 7600 elbocsátásban összesen 1560 vállalkozás, főleg kkv-k voltak érintettek. Camp de Morvedre megye és a hozzátartozó Sagunto emellett még mindig a tömeges elbocsátások hatásaival küzd, ami miatt 2014-ben benyújtottak egy EGAA-kérelmet, amely jóváhagyásra került
                  14
               .

               26.Az elmúlt évek gazdasági helyzete miatt sok vállalkozás szűnt meg, így a területen található ipari telephelyek jórészt kihasználatlanok. Az elmúlt időszakban nem létesültek új üzemek a térségben, amelyek új elhelyezkedési lehetőségeket biztosíthatnának a munkásoknak. A tendencia megfordítása érdekében a regionális kormány Saguntót is belefoglalta a terület ipari élénkítését célzó cselekvési tervébe. A 2016-os költségvetésben négymillió eurót irányoztak elő erre a célra.

               27.Sagunto népességének közel 20 %-a időskorú személy, 5,8 %-a pedig 80 év feletti. A munkanélküliek között a tartósan munkanélküliek aránya 38,5 %, míg a tartósan munkanélküliek aránya a 45 éven felüli korcsoportban eléri az 58,7 %-ot. Az e rendelet által érintett elbocsátott munkavállalók 71 %-a 45 éven felüli, 78 %-át legalább 15, egymást követő évig ugyanaz a vállalkozás foglalkoztatta, 50 %-a pedig nem rendelkezik semmilyen képzettséggel, ami különösen sebezhetővé teszi őket a munkahelyek szűkösségének kontextusában. Emellett egy 2014-es felmérés azt mutatja, hogy Sagunto függőségi rátája 53,7 %, ami magasabb az EU-28 51,8 %-os átlagánál
                  15
               .

               A megcélzott kedvezményezettek és a javasolt intézkedések

               A megcélzott kedvezményezettek

               28.Várhatóan valamennyi munkavállaló részt vesz az intézkedésekben. E munkavállalók adatai nemek, állampolgárság és életkor szerinti bontásban:

                        Kategória

                        A megcélzott kedvezményezettek
                           száma

                        Nem:

                        Férfiak:

                        241

                        (96,4 %)

                        Nők:

                        9

                        (3,6 %)

                        Állampolgárság:

                        Uniós polgárok:

                        249

                        (99,6 %)

                        Nem uniós polgárok:

                        1

                        (0,4 %)

                        Korcsoport:

                        15–24 év között

                        0

                        (0,0 %)

                        25–29 év között

                        1

                        (0,4 %)

                        30–54 év között

                        191

                        (76,4 %)

                        55–64 év között

                        58

                        (23,2 %)

                        64 év felettiek:

                        0

                        (0,0 %)

               A javasolt intézkedések támogathatósága

               29.Az elbocsátott munkavállalóknak nyújtott, személyre szabott szolgáltatások az alábbiakat foglalják magukban:

               –Üdvözlő és tájékoztató programok: Ez az első intézkedés, amely valamennyi elbocsátott munkavállaló számára elérhető, és a következőket foglalja magában: (1) általános és egyéni tájékoztató programok a készségekkel és a képzésekkel kapcsolatos követelményekről; az elérhető tanácsadásról és képzési programokról, valamint a juttatásokról és ösztönzőkről; (2) felvételi eljárás.

               –Pályaorientációs tanácsadás: Ez a munkavállalók profiljának és személyre szabott visszailleszkedési útvonalának meghatározását; vállalkozásösztönző műhelyfoglalkozásokat és álláskeresési technikákat; valamint a megvalósítás szakaszában a személyre szabott támogatás nyomon követését és a tanácsadást jelenti. A résztvevők a foglalkoztatásba való visszailleszkedésüket követően konzultációs szolgáltatást is igénybe vehetnek.

               –Munkaközvetítés: Ez a munkaközvetítők által nyújtott helyi és regionális munkalehetőségek intenzív és proaktív keresését, majd azt ezt követő munkaerő-közvetítést jelenti. Ennek az intézkedésnek a célja a kedvezményezettek önálló munkakeresésének kiegészítése.

               –Képzés A képzési intézkedések számos képzést foglalnak majd magukban, melyeket szakképzésekként és a transzverzális készségek fejlesztését célzó képzésekként lehet csoportosítani. A szakképzések középpontjában a szakképesítési bizonyítványok állnak, mint amilyen a személyszállítás terén szükséges CPC
                  16
               , valamint az olyan ágazatok vagy területek, amelyekben jelenleg vagy a jövőben álláslehetőségek vannak kilátásban, mint az élelmiszer-ágazat (élelmiszerbiztonság, HACCP
                  17
                stb.), főzés, foglalkozási kockázat-megelőzés, minőségellenőrzés és környezetvédelmi normák (ISO 9001
                  18
                , ISO 14000
                  19
               , EFQM
                  20
                stb.), HVAC
                  21
               -projektek, ipari berendezések karbantartása stb. A transzverzáliskészség-fejlesztő képzések kínálatában számos képzés szerepel, melyek célja a munkateljesítmény javítását segítő készségek elsajátítása, mint az IKT, idegen nyelvek, vállalkozásirányítás stb.

               –A vállalkozói kedv ösztönzése Ez az intézkedés, melynek célja olyan elbocsátott munkavállalóknak segítése, akik saját vállalkozás alapítását tervezik, olyan kérdésekre terjed ki, mint az üzleti elképzelés kialakítása, tervezés, megvalósíthatósági tanulmányok elkészítése, finanszírozáshoz való hozzájutás stb.; a vállalkozásindítás teljes folyamatára kiterjedő egyéni konzultációk, csakúgy, mint segítség az adminisztratív teendők elvégzésében. A résztvevők a vállalkozásuk elindítását követően konzultációs szolgáltatást is igénybe vehetnek.

               –Vállalkozásalapításhoz nyújtott hozzájárulás: Azok a munkavállalók, akik saját vállalkozást alapítanak, legfeljebb 15 000 EUR összegű hozzájárulásban részesülnek az alapítási költségek fedezésére. Az egyik fő nehézség, amellyel a vállalkozást indító vállalkozók szembesülnek, a finanszírozáshoz való hozzájutás. Ennek az intézkedésnek a célja a vállalkozási kedv ösztönzése a pénzügyi támogatás révén.

               –Részvételi támogatás: A résztvevők az előre kitűzött mérföldkő elérésekor egy egyszeri, 600 eurós támogatásban részesülnek.

               –Hozzájárulás az utazási költségekhez: Az intézkedésekben résztvevő munkavállalók az ingázási költségeikhez nyújtott hozzájárulásban részesülnek. A végső összeg a tényleges részvétellel töltött napok és az ingázás távolsága alapján kerül meghatározásra. A becslések szerint a résztvevők átlagosan 300 EUR-ban részesülhetnek.

               –Eltartott személyeket gondozók számára nyújtott támogatás: Amennyiben az eltartott személyeket (gyermekeket, idős vagy fogyatékkal élő személyeket) gondozó munkavállalók részt vesznek az intézkedésekben, az eltartott személyek gondozási költségeihez való hozzájárulásként juttatásban részesülnek. Ennek célja, hogy a munkavállaló fedezni tudja azokat a többletköltségeket, amelyek a képzés vagy egyéb intézkedés igénybevételéből adódnak.

               –A lakóhely-változtatás következtében felmerülő költségekhez való hozzájárulás: Azok a munkavállalók, akik lakóhely-változtatással járó munkát vállalnak el, 3 000 EUR átalányösszegben részesülnek a szükséges költségek fedezése céljából.

               –Internet átalánydíjhoz való hozzájárulás Azok a munkavállalók, akik nem rendelkeznek internet-hozzáféréssel, de a képzések vagy más intézkedések igénybevételének céljából beszereltetik azt, a havi átalánydíj akár 75 %-át is megkaphatják.

               –Foglalkoztatási támogatás: E támogatás megkönnyíti az elbocsátott munkavállalók számára, hogy egy másik vállalkozásnál határozott vagy határozatlan idejű szerződéssel újból munkába álljanak. Az alkalmazó vállalkozás 3 000 EUR-t kap minden olyan munkavállaló esetében, akit határozatlan idejű szerződéssel alkalmaz, és 1 000 EUR-t minden olyan munkavállaló esetében, akinek legalább 12 hónapra szóló határozott idejű szerződést kínál.

               30.Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket.

               31.Spanyolország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               32.A költségek teljes becsült összege 1 428 000 EUR, amely a személyre szabott szolgáltatásokra fordított 1 334 000 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 94 000 EUR összegű kiadásokat foglalja magában.

               33.Az EGAA-ból igényelt teljes pénzügyi hozzájárulás összege 856 800  EUR (az összköltségek 60 %-a).

                        Intézkedések

                        A résztvevők becsült száma

                        Egy résztvevőre eső becsült költség
                        (EUR-ban)
                        (*)

                        Becsült összköltség

                        (EUR-ban)
                        (**)

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Üdvözlő és tájékoztató programok
                           (acción de acogida)

                        250

                        204

                        51 000

                        Pályaorientációs tanácsadás
                           (orientación, asesoramiento laboral e itinerario personalizado de inserción)

                        250

                        408

                        102 000

                        Munkaközvetítés
                           (job placement)

                        250

                        476

                        119 000

                        Képzés
                           (formación)

                        230

                        2 000

                        460 000

                        Vállalkozásösztönzés
                           (emprendimiento)

                        30

                        2 000

                        60 000

                        Vállalkozásalapításhoz nyújtott hozzájárulás
                           (incentivo para establecimiento de negocio)

                        16

                        13 400

                        214 400

                        Részösszeg (a):

                        A személyre szabott szolgáltatáscsomag százalékaránya

                        –

                        1 006 400

                        (75,44 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Részvételi támogatás
                           (incentivo para participar)

                        170

                        600

                        102 000

                        Hozzájárulás az utazási költségekhez
                           (incentivo para participar)

                        50

                        300

                        15 000

                        Eltartott személyeket gondozók számára nyújtott támogatás
                           (Incentivos que remuevan obstáculos que impidan la participación)

                        50

                        1 500

                        75 000

                        A lakóhely-változtatás következtében felmerülő költségekhez való hozzájárulás
                        (incentivo por traslado)

                        5

                        3 000

                        15 000

                        Internet átalánydíjhoz való hozzájárulás
                        (incentivo para disponer de accesso a Internet en el domicilio)

                        150

                        404

                        60 600

                        Foglalkoztatási támogatás
                        (incentivo empleadores)

                        25

                        2 400

                        60 000

                        Részösszeg (b):

                        A személyre szabott szolgáltatáscsomag százalékaránya:

                        –

                        327 600

                        (24,56 %)

                         Az EGAA-rendelet 7. cikkének (4) bekezdése szerinti intézkedések

                        1 Előkészítő tevékenységek

                        –

                        0

                        2. Gazdálkodás

                        –

                        90 000

                        3. Tájékoztatás és nyilvánosság

                        –

                        4 000

                        4. Ellenőrzés és jelentéstétel

                        –

                        0

                        Részösszeg (c):

                        Százalékarány az összköltséghez képest:

                        –

                        94 000

                        (6,58 %)

                        Költségek összesen (a + b + c):

                        –

                        1 428 000

                        EGAA-hozzájárulás (az összköltségek 60 %-a)

                        –

                        856 800

               (*) A tizedes érték elkerülése érdekében a támogatásra jogosult munkavállalóra eső becsült költségeket kerekítették. A kerekítés azonban nincs hatással az egyes intézkedések összköltségére, amely azonos a Spanyolország által benyújtott kérelemben szereplő összeggel.

               (**) A végösszegek a kerekítés miatt nem egyeznek.

               34.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Spanyolország megerősítette, hogy ezen intézkedések az álláskereső vagy képzési tevékenységekben részt vevő megcélzott kedvezményezettek tevékeny részvételétől függnek.

               35.Spanyolország megerősítette, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladja meg a 15 000 EUR-t.

               A kiadások támogathatóságának időszaka

               36.Spanyolország 2016. szeptember 20-án kezdte meg a személyre szabott szolgáltatások nyújtását a megcélzott kedvezményezettek részére. Az említett intézkedésekkel kapcsolatos kiadásokhoz ezért 2016. szeptember 20-tól 2018. szeptember 20-ig nyújtható pénzügyi támogatás az EGAA-ból.

               37.Spanyolország esetében 2015. október 1-jén merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2015. október 1. és 2019. március 20. között támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               38.A tagállami előfinanszírozás vagy társfinanszírozás forrása a SERVEF-től
                  22
                (az autonóm kormány munkaügyi hivatalai) származó közfinanszírozás.

               39.Spanyolország megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               40.Spanyolország jelezte, hogy a személyre szabott szolgáltatások összehangolt csomagja a munkavállalók képviselőivel, a szociális partnerekkel, a releváns munkáltatói érdekképviseleti szervezettel és a helyi (saguntói) hatóságokkal folytatott egyeztetés eredményeként készült el.

               41.A vállalkozás bezárásának bejelentése után a munkavállalók kiszolgáltatott helyzete miatt aggódva a Bosal (az e kérelem által érintett legtöbb munkavállalót elbocsátó vállalkozás) korábbi munkavállalóinak képviselői tájékoztatták a SERVEF-et, hogy készek támogatni egy EGAA-támogatási kérelmet. Egy 2015. október 1-jei ülésen az EGAA-támogatás kérelmezése mellett döntöttek. A későbbi ülések során az ütemterv mellett megállapodtak a munkavállalóknak nyújtott intézkedésekről is.

               Irányítási és ellenőrzési rendszerek

               42.A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Spanyolország értesítette a Bizottságot arról, hogy a pénzügyi hozzájárulást ugyanazok a szervek fogják irányítani és ellenőrizni, mint amelyek az Európai Szociális Alap (ESZA) spanyolországi irányításáért és ellenőrzéséért felelősek. Az irányító hatóság közreműködő szervezete a Dirección General de Financiación y Fondos Europeos.

               Az érintett tagállam által biztosított kötelezettségvállalások

               43.Spanyolország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét;

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek;

               –az elbocsátó vállalatok, amelyek a leépítések után folytatták a tevékenységüket, eleget tettek az elbocsátásokra vonatkozó jogi kötelezettségeiknek, és a munkavállalóikkal szemben is ennek megfelelően jártak el;

               –a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére;

               –a javasolt intézkedések kiegészítik a strukturális alapok által finanszírozott intézkedéseket;

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Költségvetési javaslat

               44.Az EGAA-támogatás éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  23
                12. cikkében meghatározottaknak megfelelően 150 millió EUR.

               45.Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 856 800 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében.

               46.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja
                  24
                értelmében.

               Kapcsolódó jogi aktusok

               47.A Bizottság az EGAA igénybevételéről szóló határozatra irányuló e javaslat benyújtásával egyidejűleg javaslatot nyújt be az Európai Parlamenthez és a Tanácshoz a 856 800 EUR összegnek az érintett költségvetési sorba történő átcsoportosítása érdekében.

               48.A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatjavaslatot.

               Javaslat

               AZ EURÓPAI PARLAMENT ÉS A TANÁCS HATÁROZATA

               Spanyolország – EGF/2016/004 ES/Comunidad Valenciana automotive referenciaszámú kérelme nyomán az Európai Globalizációs Alkalmazkodási Alap igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  25
                és különösen annak 15. cikke (4) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  26
                és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)Az EGAA éves maximális összege az 1311/2013/EU, Euratom tanácsi rendelet 12. cikkében
                  27
                meghatározottaknak megfelelően (2011-es árakon számítva) 150 millió EUR.

               (3)2016. június 21-én Spanyolország kérelmet nyújtott be az EGAA-ból igénybe vehető pénzügyi hozzájárulás iránt az Európai Unión belül folyó gazdasági tevékenységek statisztikai osztályozási rendszere (NACE) Revision 2. rendszer szerinti 29. ágazatban (Közúti jármű, pótkocsi és félpótkocsi gyártása) a spanyolországi Comunidad Valenciana (ES52) statisztikai célú területi egységek nómenklatúrája (NUTS)
                  28
                2 szintű régióban történt elbocsátásokat követően. A kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. A kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az 1309/2013/EU rendelet 4. cikkének (2) bekezdése értelmében Spanyolország kérelme elfogadható, mivel az elbocsátások súlyos hatással vannak a foglalkoztatásra és a helyi, regionális vagy nemzeti gazdaságra.

               (5)Az EGAA-t ezért igénybe kell venni a Spanyolország által benyújtott kérelem alapján nyújtandó, 856 800 EUR összegű pénzügyi hozzájárulás folyósítása érdekében.

               (6)Az Európai Globalizációs Alkalmazkodási Alap igénybevételéhez szükséges idő minimalizálása érdekében ezt a határozatot az elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Unió 2016-os pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 856 800 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetését követő napon lép hatályba. Ezt a határozatot [the date of its adoption]* -tól/-től kell alkalmazni.

                  29Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)
                  HL L 347., 2013.12.20., 855. o.

                     (2)
                  Az EGAA-rendelet 3. cikke értelmében.

                     (3)
                  A Bizottság -1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (4)
                  HL L 393., 2006.12.30., 1. o.

                     (5)
                  Az 1309/2013/EU rendelet 7. cikkének (4) bekezdése alapján.

                     (6)
                  OICA-adatbázis

                     (7)
                  ACEA – The automobile industry pocket guide (autóipari zsebkönyv) (2016-2017).

                     (8)
                  Lásd a 10. lábjegyzet.

                     (9)
                  ACEA –The automobile industry pocket guide (autóipari zsebkönyv) (2016-2017)

                     (10)
                  A kereskedelemhez kapcsolódó globalizációval összefüggő kérelmek: EGF/2016/004 ES Comunidad Valenciana automotive industry (az e határozati javaslat tárgyát képező eset), valamint: EGF/2007/001 FR PSA suppliers. COM(2007) 415; EGF/2007/010 PT Lisboa Alentejo. COM(2008) 94; EGF/2008/002 ES Delphi. COM(2008) 547; EGF/2008/004 ES Castilla y León Aragón. COM(2009) 150; EGF/2009/013 DE Karmann.  EGF/2012/005 SE Saab, COM(2012) 622; EGF/2012/008 IT De Tomaso; COM(2013) 469; EGF/2013/006 PL Fiat Auto Poland, COM(2014) 699¸ EGF/2013/012 BE Ford Genk, COM(2014) 532; EGF/2014/006 FR PSA, COM(2014) 560; EGF/2015/003 BE Ford Genk, COM(2015) 336 és EGF/2015/009 SE Volvo Trucks, COM(2016) 61.
                     A pénzügyi és gazdasági világválsággal összefüggő kérelmek: EGF/2009/007 SE Volvo, COM(2009) 602 EGF/2009/009 AT Steiermark, COM(2009) 602; EGF/2009/019 FR Renault, COM(2011) 420; EGF/2010/002 ES Cataluña automotive, COM(2010) 453; EGF/2010/004 PL Wielkopolskie, COM(2010) 616; EGF/2010/015 FR Peugeot, COM(2012) 461; EGF/2010/031 BE General Motors Belgium, COM(2011) 212; EGF/2011/003 DE Arnsberg and Düsseldorf automotive, COM(2011) 447; EGF/2011/005 PT Norte-Centro automotive, COM(2011) 664; és EGF/2015/002 DE Adam Opel, COM(2015) 342.

                     (11)
                  EPA Q2 2016.

                     http://www.datosmacro.com/paro-epa/espana-comunidades-autonomas/valencia

                     (12)
                  Instituto Nacional de la Seguridad Social.

                     (13)
                  EGF/2009/014 ES Comunidad Valenciana ceramics, COM(2010) 216;
                     EGF/2010/005 ES Comunidad Valenciana natural stone COM(2010) 617;
                     EGF/2010/009 ES Comunidad Valenciana textil, COM(2010) 613;
                     EGF/2011/006 ES Comunidad Valenciana construcción, COM(2012) 53;
                     EGF/2011/020 ES Comunidad Valenciana footwear, COM(2012) 204 ;
                     EGF/2013/004 ES Comunidad Valenciana building materials, COM(2013) 635;
                     EGF/2013/008 ES Comunidad Valenciana textil, COM(2014) 45;
                     EGF/2014/004 ES Comunidad Valenciana metal, COM(2014) 515
                     EGF/2016/004 ES Comunidad Valenciana automotive industry (az e határozati javaslat tárgyát képező eset).

                     (14)
                  EGF/2014/004 ES Comunidad Valenciana metal, COM(2014) 515.

                     (15)

                     http://ec.europa.eu/eurostat/statistics-explained/index.php/Population_structure_and_ageing

                     (16)
                  A szakmai alkalmasságot igazoló bizonyítványok (CPC)

                     (17)
                  Veszélyelemzés, kritikus szabályozási pontok (HACCP)

                     (18)
                  Az ISO 9001 szabvány meghatározza a minőségirányítási rendszerekre vonatkozó követelményeket

                     (19)
                  Az ISO 14000 szabványcsalád a környezetgazdálkodás különböző vonatkozásaival foglalkozik

                     (20)
                  EFQM minőségmodell, melyet az Európai Minőségirányítási Alapítvány határoz meg

                     (21)
                  Fűtő-, szellőző- és légkondicionáló rendszerek (HVAC)

                     (22)
                  Servicio Valenciano de Empleo y Formación de la Generalitat Valenciana (SERVEF).

                     (23)
                  HL L 347., 2013.12.20., 884. o.

                     (24)
                  HL C 373., 2013.12.20., 1. o.

                     (25)
                  HL L 347., 2013.12.20., 855. o.

                     (26)
                  HL C 373., 2013.12.20., 1. o.

                     (27)
                  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

                     (28)
                  A Bizottság 1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (29)
                   Date to be inserted by the Parliament before the publication in OJ.


               EURÓPAI BIZOTTSÁG
            Brüsszel, 2016.1.20.
            COM(2016) 1 final
            Javaslat
            AZ EURÓPAI PARLAMENT ÉS A TANÁCS HATÁROZATA
            az Európai Globalizációs Alkalmazkodási Alap igénybevételéről (Belgium kérelme: EGF/2015/007 BE/Hainaut-Namur Glass)

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.2015. augusztus 19-én Belgium EGF/2015/007 BE/Hainaut-Namur Glass referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt a NACE Rev. 2. rendszer szerinti 23. ágazatban (Egyéb nemfém ásványi termék gyártása) a belgiumi Hainaut (BE32) és Namur (BE35) NUTS 2 szintű régiókban történt elbocsátásokat
                  2
                követően.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A JAVASLAT ÖSSZEFOGLALÁSA

                        EGAA-kérelem

                        EGF/2015/007 BE/Hainaut-Namur Glass

                        Tagállam

                        Belgium

                        Érintett régió(k) (NUTS
                           3
                         2 szint)

                        Hainaut (BE32)

                        Namur (BE35)

                        A kérelem benyújtásának dátuma

                        2015. augusztus 19.

                        A kérelem átvételi elismervényén feltüntetett dátum

                        2015. szeptember 2.

                        A kiegészítő információ megkérésének határideje

                        2015. szeptember 2.

                        A kiegészítő információ benyújtásának határideje

                        2015. október 28.

                        Az értékelés befejezésének határideje

                        2016. január 20.

                        Beavatkozási kritérium

                        Az EGAA-rendelet 4. cikkének (2) bekezdése

                        Érintett vállalatok száma

                        2

                        Gazdasági ágazat(ok)

                        (NACE Rev. 2. rendszer szerinti ágazat)
                           4

                        23. ágazat („egyéb nemfém ásványi termékek gyártása”)

                        Referencia-időszak (kilenc hónap):

                        2014. augusztus 31. – 2015. május 31.

                        A referencia-időszak alatt elbocsátottak száma

                        412

                        A támogatható kedvezményezettek száma összesen

                        412

                        A megcélzott kedvezményezettek száma összesen

                        412

                        A megcélzott nem foglalkoztatott, oktatásban és képzésben nem részesülő fiatalok (NEET-fiatalok) száma:

                        100

                        A személyre szabott szolgáltatásokhoz kapcsolódó költségvetés (EUR)

                        1 758 507

                        Az EGAA végrehajtásához kapcsolódó költségvetés
                           5
                         (EUR)

                        67 400

                        Teljes költségvetés (EUR)

                        1 825 907

                        EGAA-hozzájárulás (60 %) (EUR)

                        1 095 544

               A KÉRELEM ÉRTÉKELÉSE

               Az eljárás

               4.Belgium 2015. augusztus 19-én kérelmet nyújtott be „EGF/2015/007 BE/Hainaut-Namur Glass” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság a kérelem benyújtásától számított két héten belül visszaigazolta a kérelem átvételét, és még ugyanazon a napon kiegészítő információkat kért Belgiumtól. A kiegészítő információkat a kérelemtől számítva 8 héten belül benyújtották, miután Belgium kellően indokolt kérelme nyomán a határidőt két héttel meghosszabbították. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2016. január 20-án jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 412 munkavállalót érint, akiket a NACE Rev. 2. rendszer szerinti 23. gazdasági ágazatban (Nemfém ásványi termék gyártása) bocsátottak el. Az érintett vállalatoktól történt elbocsátásokra Hainaut (BE32) és Namur (BE35) NUTS 2. szintű régióban került sor.

                        A vállalatok neve és a referencia-időszakon belül elbocsátott személyek száma

                        AGS Glass

                        144

                        Saint-Gobain Glass

                        268

                        A vállalatok száma összesen: 2

                        Az elbocsátott munkavállalók száma összesen:

                        412

                        A tevékenységüket megszüntető önálló vállalkozók száma összesen:

                        0

                        A támogatásra jogosult munkavállalók és önálló vállalkozók száma összesen:

                        412

               Beavatkozási kritériumok

               6.A belga hatóságok e kérelmet az EGAA-rendelet 4. cikke (1) bekezdésének b) pontjában említett kritériumtól eltérő, a 4. cikk (2) bekezdésébe foglalt beavatkozási kritérium alapján nyújtották be; az előbbi az EGAA hozzájárulását ahhoz köti, hogy egy kilenc hónapos referencia-időszak alatt egy tagállam ugyanazon NUTS 2 szintű régiójában vagy két egymással határos NUTS 2 szintű régiójában található és a NACE Rev. 2. rendszer ágazati szintjén meghatározott ugyanazon gazdasági ágazatban működő vállalatoktól legalább 500 munkavállalót bocsássanak el.Összesen 412 elbocsátásra került sor Hainaut (BE32) és Namur (BE35) NUTS 2. szintű régiókban.

               7.A kérelemmel összefüggő kilenc hónapos referencia-időszak 2014. augusztus 31-től 2015. május 31-ig tartott.

               Az elbocsátások és a tevékenységüket megszüntető önálló vállalkozók számának kiszámítása

               8.A referencia-időszak alatt bekövetkezett elbocsátásokat a következőképpen vették figyelembe:

               –412 elbocsátást a munkáltató által a munkavállaló elbocsátásáról vagy a munkaszerződésének megszüntetéséről adott személyre szóló értesítés időpontjától.

               Támogatható kedvezményezettek

               9.A támogatható kedvezményezettek száma 412.

               Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat

               10.Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat alátámasztására Belgium azzal érvel, hogy az elmúlt években az üvegtermékek uniós kereskedelmében súlyos zavarok következtek be. Míg a kereslet Európában 2000 és 2013 között stagnált, a behozatal drámaian megemelkedett, a külföldi gyártók pedig egyre nagyobb részesedést szereztek az európai piacon
                  6
               . Ez magyarázható azzal, hogy az Ázsiában (konkrétabban Kínában) tapasztalható termelési többletkapacitás eredményeként árleszorító nyomás keletkezett, ezt pedig az európai gyártók nem tudják kezelni a magasabb termelési költségek és a szigorúbb környezetvédelmi normák, különösen a CO2-kibocsátási kvóták miatt
                  7
               . Noha a fejlődő gazdaságokban a kereslet növekedett, Európa képtelen volt piaci részesedését növelni az exportpiacokon. Az e kérelemben érintett síküveg-ágazatot tekintve az európai termelés 2007 és 2012 között 20 %-kal csökkent
                  8
               . A foglalkoztatás Európában 2000 és 2010 között az üvegágazat egészében 32 %-kal esett vissza (különösen érintve Németországot, Lengyelországot, Franciaországot és Belgiumot)
                  9
               . A belgiumi üveggyártás a hatvanas évek közepe óta először esett 1 millió tonna alá 2009-ben, és mind 2011-ben, mind 2012-ben további 5 %-kal csökkent
                  10
               . A fennmaradó európai gyártók nagymértékben áthelyezték a termelést Ázsiába, így az ágazatban az európai foglalkoztatottság 2010 óta 12 %-kal, és 2000 óta 27 %-kal esett vissza.

               11.Mindeddig a Bizottsághoz a nemfém ásványi termékek ágazata vonatkozásában öt EGAA-kérelem érkezett; ezek közül kettő (köztük e kérelem is) a kereskedelemhez kapcsolódó globalizációval, a másik három pedig a pénzügyi és gazdasági világválsággal függött össze.

               Az elbocsátásokhoz és az önálló vállalkozók tevékenységének megszűnéséhez vezető események

               12.Az ezen elbocsátásokat előidéző esemény az AGC Europe SA, illetve a Saint-Gobain Glass Benelux tulajdonában álló két Vallóniában található üzem bezárása. A két telephely Hainaut, illetve Namur régióban működött. Az AGC Europe SA 2006 és 2010 között több mint 48 millió EUR-t fektetett be a roux-i telephelyébe (Hainaut), ám az ázsiai (elsődlegesen kínai és japán) gyártók jelentette erőteljes verseny, továbbá az Európára jellemző kedvezőtlen gazdasági környezet tartós fennállása következtében a vállalat 2014-ben leállította a termelést. A Saint-Gobain Glass Benelux hasonló problémákkal szembesült az üveggyártást érintően 2013-ban, amikor a távol-keleti termelési többletkapacitás következtében az ázsiai gyártók tarthatatlan árnyomást fejtettek ki. 2014-ben a Saint-Gobain Glass Benelux leállította a termelést az auvelais-i (Namur régió) telephelyén.

               Az elbocsátások várható hatása a helyi, a regionális és az országos gazdaságra és foglalkoztatásra

               13.Vallóniában erős történelmi hagyománya van az üveggyártásnak, amelyben számos nagyvállalat vesz részt. Ugyanakkor több vállalatnál merültek fel nehézségek az elmúlt években, különösen a 2008-as pénzügyi és gazdasági válság kezdetétől. A namuri és hainaut-i régiókban az üveggyártási ágazatbeli munkahelyek száma a 3940-ről 3170-re (-19 %) csökkent 2007 és 2012 között
                  11
               . A helyzetet nehezítette az is, hogy a teljes feldolgozóipar csökkentette a termelést Vallóniában, emellett 2013-ban 1236, 2014-ben pedig 1878 munkahely szűnt meg. Hainaut-ban különösen nehéz a munkaerő-piaci helyzet, mivel a foglalkoztatási ráta 52,7 % (az országos átlagnál 9,2 százalékponttal alacsonyabb), a munkanélküliségi ráta pedig 14,5 % (az országos átlagnál 5,9 százalékponttal magasabb
                  12
               ). A namuri munkanélküliségi és foglalkoztatási számadatok szintén kedvezőtlenül alakulnak az országos átlaghoz viszonyítva. A két régió munkaerőpiacait emellett nagyarányú képzetlen munkaerő jellemzi (az álláskeresők majdnem fele Namurben és kicsivel több mint fele Hainaut-ban nem rendelkezik középfokú képesítéssel). A termelés mértékének a teljes feldolgozóiparon belüli csökkentése megnehezíti, hogy a kérelem célcsoportjába tartozók hasonló munkahelyet találjanak, ezért feltétlenül szükség lesz továbbképzési erőfeszítésekre.

               A kérelem elfogadhatóságát indokoló kivételes körülmények bemutatása

               14.Belgium szerint annak ellenére, hogy a kilenchónapos referencia-időszakban 500-nál kevesebb elbocsátásra került sor, a foglalkoztatottságra, valamint a helyi, regionális vagy nemzeti gazdaságra gyakorolt súlyos hatás miatt fennálló kivételes körülményekre tekintettel a kérelem hasonlít az EGAA-rendelet 4. cikke (1) bekezdésének b) pontja szerint benyújtott kérelmekhez. Az üvegipar hagyományosan jelentős ágazat Vallóniában. Az ágazat termelőegységeinek több mint egyharmada, illetve az általa foglalkoztatottak 58 %-a Belgiumon belül ebben a régióban található. A Saint-Gobain Group 2013-ban arra kényszerült, hogy egy másik termelőüzemet is bezárjon Vallóniában, ami a EGF/2013/011 BE/Saint-Gobain Sekurit referenciaszámú kérelem tárgyát képezi. Ráadásul az érintett régiókban a munkaerő 12,3 %-a a feldolgozóiparban tevékenykedik, amelyben 8 százalékponttal csökkent a foglalkoztatottság 2007 óta. Az üvegágazatban a munkahelyek megszűnése még jelentősebb volt Hainaut-ban és Namurben, mind Vallóniához, mind Belgium egészéhez képest (a munkahelyek száma 19 %-kal esett vissza). Az ügy kivételes körülményeit a belga hatóságok a két régióban tapasztalható kedvezőtlen munkaerő-piaci helyzetre hivatkozva is igazolták, amely helyzetet az átlagosnál alacsonyabb foglalkoztatási ráta, a képzetlen munkaerő magas aránya, illetve a hosszú távú munkanélküliség magas szintje (36,4 % Namurben és 39,0 % Hainaut-ban) jellemez.

               A megcélzott kedvezményezettek és a javasolt intézkedések

               A megcélzott kedvezményezettek

               15.Az intézkedésekben várhatóan részt vevő elbocsátott munkavállalók becsült száma 412. E munkavállalók adatai nemek, állampolgárság és korosztály szerinti bontásban:

                        Kategória

                        A megcélzott kedvezményezettek száma

                        Nem:

                        Férfiak:

                        403

                        (97,82 %)

                        Nők:

                        9

                        (2,18 %)

                        Állampolgárság:

                        Uniós polgárok:

                        405

                        (98,30 %)

                        Nem uniós polgárok:

                        7

                        (1,70 %)

                        Korcsoport:

                        15 és 24 év közöttiek:

                        0

                        (0 %)

                        25 és 29 év közöttiek:

                        22

                        (5,34 %)

                        30 és 54 év közöttiek:

                        293

                        (71,12 %)

                        55 és 64 év közöttiek:

                        97

                        (23,54 %)

                        64 év felettiek:

                        0

                        (0 %)

               16.Belgium továbbá az EGAA-ból társfinanszírozott, személyre szabott szolgáltatásokat fog nyújtani 100, az Hainaut régióban élő, olyan nem foglalkoztatott, oktatásban és képzésben nem részesülő fiatal (NEET-fiatal) számára, akik a kérelem benyújtásának időpontjában 25 év alattiak voltak, tekintve, hogy a 15. pontban említett elbocsátások közül 144-re az ifjúsági foglalkoztatási kezdeményezés alapján támogatható NUTS 2. szintű régióban (Hainaut – B32) kerül sor.

               17.Az intézkedésekben várhatóan részt vevő megcélzott kedvezményezettek becsült száma a NEET-fiatalokkal együtt tehát 512.

               A javasolt intézkedések támogathatósága

               18.Az elbocsátott munkavállalóknak és a NEET-fiataloknak nyújtott, személyre szabott szolgáltatások az alábbiakat foglalják magukban:

               –Segítségnyújtás/tanácsadás/integráció. Ezek a szolgáltatások az újrafoglalkoztatási egységek szokásos tevékenységeire épülnek. A szolgáltatásokat a korábbi munkavállalók képviseleti szervezeteivel partnerségben a FOREM
                  13
                szakszemélyzetének egy csoportja biztosítja, hogy ösztönözze a résztvevőket az intézkedések igénybevételére, és hogy segítséget nyújtson számukra a közigazgatási eljárásokban. A munkavállalók közötti kapcsolatteremtés elősegítése érdekében a szolgáltatásokat az összes elbocsátott munkavállaló számára együttesen biztosítják az erre a célra kijelölt helyszíneken. A szolgáltatások a tevékenységek három típusára terjednek ki: i. csoportos tájékoztatás az álláskeresési technikákról (önéletrajz és pályázati levél írása, internetes források használata stb.), ii. egyéni interjúk egy FOREM-tanácsadóval (készségek felmérése, karrierútvonal, képzési útmutatás stb.); iii. ingyenes és nyílt hozzáférés az álláskeresési eszközökhöz (internetkapcsolattal rendelkező informatikai eszközök, telefon, célzott háttéranyagok stb.).

               –A munkakeresés elősegítése: A FOREM olyan specifikus tevékenységeket fog végezni, amelyekkel segítséget nyújt az álláskereséshez, és elhárítja az újrafoglalkoztatás folyamatát gátló akadályokat. Ez magában foglalja az elbocsátott munkavállalók és a potenciális munkaadók közötti megbeszéléseket (munkaközvetítés), a vállalatlátogatásokat, a munkaügyi szakemberekkel való találkozást az interjúkra való felkészülés érdekében, és a tapasztalatok cseréjét más olyan munkavállalókkal, akik már átképezték magukat, vagy akik már találtak állást a csoportos elbocsátást követően.

               –Integrált képzés: A FOREM, a Centres de competences vagy az IFAPME
                  14
                több szakirányú tanfolyamot is szervez. Első lépésként a FOREM munkatársai segítenek az egyes résztvevőknek a munkával kapcsolatos céljaik meghatározásában, és a képzési modulok három típusa közül az egyik felé irányítják őket. Az egyes képzési modulok végén értékelik és dokumentálják az új készségeket. A képzés típusa és a képzettség függvényében a résztvevők hivatalos képesítést (vagyis a képzettségről szóló tanúsítványt), részvételt igazoló tanúsítványt (olyan képzettség vagy szakmák esetében, amelyeknél nem létezik hivatalos tanúsítás) vagy a készségekről szóló igazolást (olyan készségek és képzettség esetében, amelyeket a formális képzések keretein kívül szereztek) kapnak.

               –A tapasztalatok átadása: A tapasztalt munkavállalók fejleszthetik készségeiket és szakértelmüket azzal, hogy műszaki szaktanári vagy szakoktatói képesítést szereznek. A FOREM és a műszaki képzés különböző ágazatainak szövetségei egy különleges tudatosságnövelő és előkészítő modult dolgoznak ki, amely segítségével egyes, erre alkalmas munkavállalókat arra ösztönözhetnek, hogy szakoktatóvá képezzék magukat.

               –Vállalkozás létrehozásához nyújtott támogatás: A saját vállalkozásuk beindítását tervező munkavállalók útmutatást és támogatást kapnak az eljárás egészében. Ez a támogatás két fő tevékenységet ölel fel: i. csoportos tájékoztatás, melynek célja felhívni a figyelmet a vállalkozásalapítási lehetőségekre, valamint tájékoztatást adni a jogi szempontokról és a vállalkozásalapítást támogató intézkedésekről; ii. egyéni megbeszélések az érdekelt munkavállalókkal, melyek célja áttekinteni a terveiket és összeismertetni őket a vállalkozástámogató szervezetekkel és szolgáltatókkal.

               –A kollektív projektek támogatása: Azok a munkavállalók, akik csoportosan „szociális vállalkozás” alapítását tervezik, útmutatást és támogatást kapnak egy erre szakosodott tanácsadó cégtől, illetve az újrafoglalkoztatási egységtől. Ez a támogatás a vállalkozásalapításról és alapvető vezetői készségekről szóló tájékoztató és figyelemfelkeltő előadásokat, valamint a társaság létrehozásával (pl. az üzleti terv kidolgozásával, az alapszabály elkészítésével, marketinggel stb.) kapcsolatos tanácsadást foglal magában. Egy támogatási bizottság, amely a munkáltatói szervezetek, a szakszervezetek és a FOREM képviselőit tömöríti, elbírálja a kérelmeket, és határoz a vissza nem térítendő támogatás odaítéléséről. A projektben részt vevő valamennyi munkavállaló 5 000 EUR összegű támogatásban részesülhet (és a részt vevő munkavállalók egyesíthetik pénzeszközeiket). A vissza nem térítendő támogatásokat berendezések, áruk, reklám, tanácsadás, képzés stb. beszerzésére lehet fordítani. A vissza nem térítendő támogatásokat a tanácsadó kezeli, aki a kiadások felhasználásáról beszámol a FOREM-nek (számlák és igazoló dokumentumok).

               –Juttatások: A munkavállalók álláskeresési és képzési juttatásban is részesülnek.

               A NEET-fiataloknak nyújtandó, személyre szabott szolgáltatások a fent leírtakhoz hasonló megközelítésen alapulnak, és az alábbiakat foglalják magukban:

               –Mobilizáció és útmutatás: A részletes profilalkotás lehetővé teszi a fiatalok számára, hogy közvetlenül továbbtanuljanak/továbbképzésben vegyenek részt, vagy hogy az önbizalmat építő és az érdeklődési köröket feltáró egyedi bevezető képzéseket vegyenek igénybe.

               –Képzés: A FOREM, a Centres de competences vagy az IFAPME több szakirányú tanfolyamot is szervez.

               –Személyre szabott továbbképzés: Az ezen intézkedést igénybe vevő minden NEET-fiatal számára személyre szabott továbbképzési útvonalat dolgoznak ki.

               –Juttatások: A munkavállalók álláskeresési és képzési juttatásban is részesülnek.

               19.Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket.

               20.A belga hatóságok megadták a szükséges információkat a nemzeti jog vagy a kollektív szerződések értelmében az érintett vállalat számára kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               21.A költségek teljes becsült összege 1 825 907 EUR, amely a személyre szabott szolgáltatásokra fordított 1 758 507 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre szánt 67 400 EUR összegű kiadásokat foglalja magában.

               22.Az EGAA-ból igényelt teljes pénzügyi hozzájárulás összege 1 095 544 EUR (az összköltségek 60%-a).

                        Intézkedések

                        A résztvevők becsült száma

                        Az egy résztvevőre első becsült költség
                        (EUR)
                           15

                        Becsült összköltség

                        (EUR)

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Újrafoglalkoztatás (Reconversion):

                        Segítségnyújtás / tanácsadás / integráció (Accompagnement/Orientation/Insertion)

                        412

                        2 378

                        979 602

                        A munkakeresés elősegítése (Dynamisation de la recherche d'emploi)

                        100

                        325

                        32 500

                        Képzés (Formation)

                        Integrált képzés (Formations intégrées)

                        140

                        849

                        118 850

                        Tapasztalatok átadása (Transmission d'expérience)

                        6

                        1 000

                        6 000

                        Vállalkozói tevékenység elősegítése (Aide à la creation d'emploi)

                        Vállalkozás létrehozásához nyújtott támogatás (Autocreation d'emploi individuelle)

                        100

                        350

                        35 000

                        A kollektív projektek támogatása (Soutien à l'emergence de projets collectifs)

                        10

                        8 000

                        80 000

                        NEET-fiatalok: Mobilizáció és útmutatás: (Mobilisation et orientation)

                        100

                        3 215

                        321 510

                        NEET-fiatalok: Integrált képzés (Formations intégrées)

                        50

                        850

                        42 500

                        NEET-fiatalok: Személyre szabott továbbképzés (Remédiation et mise à niveau)

                        35

                        1 300

                        45 500

                        Részösszeg (a):

                        A személyre szabott szolgáltatáscsomag százalékaránya

                        –

                        1 661 462

                        (94,48 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Álláskeresési támogatás (Allocations de recherche d'emploi

                        412

                        139

                        57 423

                        Képzési támogatás (Allocations de formation)

                        140

                        88

                        12 372

                        NEET-fiatalok: Álláskeresési támogatás (Indemnités stagiaires recherche d'emploi)

                        100

                        210

                        21 000

                        NEET-fiatalok: Képzési támogatás (Indemnités stagiaires formation)

                        50

                        125

                        6 250

                        Részösszeg (b):

                        A személyre szabott szolgáltatáscsomag százalékaránya:

                        –

                        97 045

                        (5,52 %)

                         Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        0

                        2. Irányítás

                        –

                        13 400

                        3. Tájékoztatás és figyelemfelhívás

                        –

                        45 000

                        4. Ellenőrzés és jelentéstétel

                        –

                        9 000

                        Részösszeg (c):

                        Százalékarány az összköltséghez képest:

                        –

                        67 400

                        (3,69 %)

                        Költségek összesen (a + b + c):

                        –

                        1 825 907

                        EGAA-hozzájárulás (az összköltségek 60 %-a)

                        –

                        1 095 544

               23.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Ezen intézkedések a munkakereső vagy képzési tevékenységekben részt vevő megcélzott kedvezményezettek tevékeny részvételétől függnek.

               24.Belgium megerősítette, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladja meg a 15 000 EUR-t.

               A kiadások támogathatóságának időszaka

               25.Belgium 2014. szeptember 10-én kezdte meg a személyre szabott szolgáltatások nyújtását a megcélzott kedvezményezettek részére. Az említett intézkedésekkel kapcsolatos kiadásokhoz ezért 2014. szeptember 10-től 2017. augusztus 19-ig nyújtható pénzügyi támogatás az EGAA-ból.

               26.Belgium számára 2014. július 9-én merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2014. július 9. és 2018. február 19. között támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               27.A tagállami előfinanszírozás vagy társfinanszírozás forrása a FOREM (Vallónia Állami Foglalkoztatási Szolgálta) és Vallónia régiója.

               28.Belgium megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               29.Belgium jelezte, hogy a személyre szabott szolgáltatások koordinált csomagját valamennyi érdekelttel, köztük a szociális partnerekkel, a vállalkozásokkal és az állami foglalkoztatási szolgálatokkal egyeztetve dolgozták ki. Ezek az érdekeltek egy irányítóbizottságon keresztül fokozott figyelemmel kísérik a javasolt intézkedések végrehajtását.

               Irányítási és ellenőrzési rendszerek

               30.A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Belgium értesítette a Bizottságot, hogy a pénzügyi hozzájárulás irányítását és ellenőrzését ugyanazok a szervek fogják végezni, mint amelyek az Európai Szociális Alapért (ESZA) felelősek.

               Az érintett tagállam vállalásai

               31.Belgium minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét;

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek;

               –az elbocsátó vállalatok, amelyek a leépítések után folytatták a tevékenységüket, eleget tettek az elbocsátásokra vonatkozó jogi kötelezettségeiknek és a munkavállalóikkal szemben is ennek megfelelően jártak el;

               –a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére;

               –a javasolt intézkedések kiegészítik a strukturális alapok által finanszírozott intézkedéseket;

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI HATÁSOK

               Javasolt költségvetés

               32.Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  16
                12. cikkében meghatározottaknak megfelelően 150 millió EUR.

               33.Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 1 095 544 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében.

               34.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  17
                13. pontja értelmében.

               Kapcsolódó jogi aktusok

               35.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 1 095 544 EUR összegnek az érintett költségvetési sorba történő átcsoportosításra is.

               36.A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatjavaslatot.

               Javaslat

               AZ EURÓPAI PARLAMENT ÉS A TANÁCS HATÁROZATA

               az Európai Globalizációs Alkalmazkodási Alap igénybevételéről (Belgium kérelme: EGF/2015/007 BE/Hainaut-Namur Glass)

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  18
                és különösen annak 15. cikke (4) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  19
                és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy támogatást nyújtson a globalizáció hatására a világkereskedelemben bekövetkezett fő strukturális változások miatt, vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacon történő újbóli beilleszkedéshez.

               (2)Az EGAA éves maximális összege (2011-es árakon számítva) az 1311/2013/EU, Euratom tanácsi rendelet
                  20
                12. cikkében meghatározottaknak megfelelően 150 millió EUR.

               (3)2015. augusztus 19-én Belgium EGF/2015/007 BE/Hainaut-Namur Glass referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt a NACE Rev. 2. rendszer szerinti 23. ágazatban (Nemfém ásványi termék gyártása) a belgiumi Hainaut (BE32) és Namur (BE35) NUTS
                  21
                2 szintű régiókban történt elbocsátásokat és tevékenységek megszüntetését (a továbbiakban: elbocsátások) követően. A kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. A kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Belgium úgy határozott, hogy az 1309/2013/EU rendelet 6. cikkének (2) bekezdése szerinti, az EGAA által társfinanszírozott, személyre szabott szolgáltatásokat a nem foglalkoztatott, oktatásban és képzésben nem részesülő 100 fiatal (NEET-fiatalok) számára is biztosítja.

               (5)Az 1309/2013/EU rendelet 4. cikkének (2) bekezdésével összhangban Belgium kérelme elfogadhatónak tekinthető, mivel az elbocsátások súlyos hatással járnak a foglalkoztatottságra, továbbá a helyi, regionális és nemzeti gazdaságra nézve.

               (6)Az EGAA-t ezért igénybe kell venni a Belgium által benyújtott kérelem alapján nyújtandó, 1 095 544 EUR összegű pénzügyi hozzájárulás folyósítása érdekében.

               (7)Az Európai Globalizációs Alkalmazkodási Alap igénybevételéhez szükséges idő minimálisra csökkentése érdekében ezt a határozatot az elfogadása napjától kell alkalmazni,

               ELFOGADTÁK EZT A HATÁROZATOT:

               1. cikk

               Az Európai Unió 2016-os pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 1 095 544 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában történő kihirdetésének napján lép hatályba. Ezt a határozatot [the date of its adoption]
                  22
               -tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)
                  HL L 347., 2013.12.20., 855. o.

                     (2)
                  Az EGAA-rendelet 3. cikke értelmében.

                     (3)
                  A Bizottság 2012. november 8-i 1046/2012/EU rendelete az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (4)
                  HL L 393., 2006.12.30., 1. o.

                     (5)
                  Az 1309/2013/EU rendelet 7. cikkének (4) bekezdése alapján.

                     (6)
                  Overview of the Glass Sector (Az üvegágazat áttekintése), Cambridge Econometrics, 2014. október 22.

                     (7)
                  Rapport Annuel 2013, Fédération de l'Industrie du Verre

                     (8)
                  Une Politique Industrielle pour le secteur du verre, Comité Economique et Social Européen, 8 Juillet 2014

                     (9)
                  SYNDEX, 2013. október 23.

                     (10)
                  Rapport Annuel 2013, Fédération de l'Industrie du Verre

                     (11)
                  A FOREM adatai.

                     (12)
                  SPF Economie, Classes moyennes et Energie, Enquête sur les forces de travail, 2015

                     (13)
                  Vallónia Állami Foglalkoztatási Szolgálata.

                     (14)
                  Az IFAPME („Institut wallon de Formation en Alternance et des indépendants et Petites et Moyennes Entreprises”) állami oktatási intézmény, amely munkával kapcsolatos duális képzéseket nyújt tanulószerződéses gyakorlati képzések és a kkv-k vezetői számára nyújtott szakirányú képzések formájában.

                     (15)
                  Közelítőleges összegek a résztvevők száma és az összköltség alapján

                     (16)
                  HL L 347., 2013.12.20., 884. o.

                     (17)
                  HL C 373., 2013.12.20., 1. o.

                     (18)
                  HL L 347., 2013.12.20., 855. o.

                     (19)
                  HL C 373., 2013.12.20., 1. o.

                     (20)
                  A Tanács 1311/2013/EU, Euratom rendelete a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

                     (21)
                  A Bizottság 2012. november 8-i 1046/2012/EU rendelete az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (22)
                  A dátumot a Parlament illeszti be a határozatnak a Hivatalos Lapban való közzétételét megelőzően.